ຊາວອີຣ່ານ ໄປປ່ອນບັດ ເລືອກຕັ້ງສະພາ ຮອບສອງ
ຊາວອີຣ່ານ ພາກັນໄປປ່ອນບັດເລືອກຕັ້ງ ເອົາສະມາຊິກສະພາ 65 ຄົນ ຂອງຈຳນວນທັງໝົດ 290 ຄົນ ໃນການເລືອກຕັ້ງຮອບສອງ 
ບັນດາຜູ້ມີສິດປ່ອນບັດຊາວອີຣ່ານ ພາກັນໄປລົງຄະແນນສຽງໃນການເລືອກຕັ້ງສະພາແຫ່ງ ຊາດຮອບສອງໃນວັນສຸກມື້ນີ້ ທີ່ອາດໃຫ້ຮ່ອງຮອຍກ່ຽວກັບຮູບຮ່າງໃນການເລືອກຕັ້ງປະທາ ນາທິບໍດີໃນປີ 2013 ການປ່ອນບັດໃນມື້ນີ້ ແມ່ນເພື່ອເລືອກເອົາສະມາຊິກ 65 ຄົນ ເພື່ອເຂົ້າໄປນັ່ງໃນສະພາແຫ່ງ ຊາດຂອງອີຣ່ານ ທີ່ມີບ່ອນນັ່ງທັງໝົດ 290 ບ່ອນ ຊຶ່ງ 25 ຄົນ ຂອງຈຳນວນດັ່ງກ່າວແມ່ນຢູ່ ໃນເຂດນະຄອນຫຼວງເຕຫະຣ່ານ ພວກນິຍົມແນວທາງເດີມ ຊຶ່ງເປັນຄູ່ແຂ່ງຂອງປະທານາທິບໍດີ Mahmoud Ama dinejad ເປັນຜູ້ຊະນະບ່ອນນັ່ງສ່ວນຫຼາຍໃນການເລືອກຕັ້ງຮອບທຳອິດ ຊຶ່ງມີຂຶ້ນໃນເດືອນມີນາຜ່ານ ມາ ຫຼາຍໆຄົນຂອງຄູ່ແຂ່ງທ່ານແມ່ນພວກທີ່ຈົງຮັກພັກດີຕໍ່ຜູ້ນຳສູງສຸດຂອງອີີຣ່ານຄື Ayatollah Ali Khamenei ພວກນັກວິເຄາະກ່າວວ່າ ຄວາມສຳພັນລະຫວ່າງບຸກຄົນທັງສອງ ໄດ້ເກີດຄວາມເຄັ່ງຕຶງຂຶ້ນ ໃນປີກາຍນີ້ ປະທານາທິບໍດີ Amadinejad ໄດ້ເຮັດໃຫ້ພວກສະໜັບສະໜຸນ Ayatollah Khamenei ບໍ່ພໍໃຈ ເວລາທ່ານໄດ້ທ້າທາຍຕໍ່ອຳນາດຂອງຜູ້ນຳສູງສຸດອີຣ່ານ ໃນການແຕ່ງ ຕັ້ງເຈົ້າໜ້າທີ່ລັດຖະບານນັ້ນ